text: 
  Det er de store multi-nationale selskabers danske afdelinger, der 
  bruger millioner på TV-2-spots. ABBA " Gold " har været massivt 
  annonceret på tv, ligesom AC/DC og andre " greatest hits " bliver 
  det.
  
  " Jeg tror tv-annonce-kampagner skader dansk rock meget. Vi ved af 
  erfaring, at der er en stor gruppe publikum, der blot køber tre-fire 
  plader om året. Og hvor de tidligere måske købte Kim Larsen, Anne 
  Linnet, TV-2, køber de nu, hvad de ser reklamer for på tv, " siger 
  Stefan Fryland, formand for pladeselskabernes sammenslutning IFPI.
  
  Men Fryland er også direktør for Polygram  -  et af de selskaber, 
  der tv-annoncerer mest massivt med opsam lings-plader, hvilket godt kan
   blotte hans udtalelse for god vilje.
  
  " Jeg er klar over, at jeg har to kasketter og to regnestykker i 
  den sag. Men det er også min helt personlige mening, at tv-spots er 
  skadelige, " siger han.
  
  Der findes ikke opgørelser over, hvor mange millioner kroner 
  pladebranchen kaster ud i tv-kampagner. Men flere mener, at det maner 
  til eftertanke, at det totale salg alligevel er gået ned.
  
  
  
  